তাই বলতে চাচ্ছি, সেজন্যে এই পুরো প্রক্রিয়াকে যেভাবে নিয়ন্ত্রণে এনে বন্ধ করা যায়, সেটা আগে করতে হবে। আর সেটার জন্য সবার আগে মাদকের উৎপাদন, আমদানী ও সরবরাহ বন্ধ করতে হবে। এমনকি মনস্তাত্ত্বিকভাবে মাদক দুর্নীতিকে বন্ধ করতে হবে। এজন্যে বিশেষ করে রাষ্ট্রের আইন শৃঙ্খলা বাহিনীকে মাদক দুর্নীতিগ্রস্ত হতে বিরত থাকতে হবে। তারপর মাদক গ্রহণকারী-গ্রহণকারিণীকে শাস্তি ও মনোচিকিৎসা দিয়ে এই অসুস্থতাকে সুস্থ প্রক্রিয়াতে আনতে হবে এবং প্রতিরোধ করতে হবে। নতুবা ভবিষ্যতের হতাশাগ্রস্ত তরুণসমাজে গাঁজা, ইয়াবা আর ফেনসিডিল দমনের ফাঁকে কোকেন এবং ক্রিস্টাল ম্যাথের সরবরাহ ও বাজারজাত হবে হয়তো।